Source: http://tuusula.cloudnc.fi/fi-FI/Toimielimet/KeskiUudenmaan_ympaumlristoumllautakunta/Kokous_2182018/Elintarvikelain_mukainen_hakemus_lihaala(5308)
Timestamp: 2019-12-14 04:25:36+00:00
Document Index: 21455062

Matched Legal Cases: ['§ 73', '§77', '§ 143', '§ 140', '§ 81', '§ 43', '§ 134', '§ 68', '§ 69', '§ 70', '§ 71', '§ 72', '§ 74', '§ 75', '§ 76', '§ 77', '§ 78', '§ 79', '§ 81']

Elintarvikelain mukainen hakemus, liha-alan laitoksen olennainen muutos Savuhovi Oy Kerava | Tuusula
Kokous 21.8.2018
Elintarvikelain mukainen hakemus, liha-alan laitoksen olennainen muutos Savuhovi Oy Kerava
Keski-Uudenmaan ympäristölautakunta, kokous 21.8.2018
§ 73 Elintarvikelain mukainen hakemus, liha-alan laitoksen olennainen muutos Savuhovi Oy Kerava
TUUDno-2018-935
Jaana Niemi-Aro, hygieenikkoeläinlääkäri, jaana.niemi-aro@tuusula.fi
Savuhovi Oy (Y-tunnus 2273378-2) on hakenut elintarvikelain 15 §:n mukaista hyväksymistä lihavalmisteita valmistavan liha-alan laitoksen olennaiselle muutokselle. Hakemus on saapunut 25.6.2018. Hakemuksen liitteenä on päivitetty omavalvontasuunnitelma, joka sisältää näytteenottosuunnitelman raakalihavalmisteille sekä raakalihavalmisteita koskevan prosessikuvauksen ja vaara-analyysin. Hakemuksen liitteenä on toimitettu lisäksi pohjapiirros, johon on kuvattu raaka-aineen ja pakattujen tuotteiden kulku raakalihavalmisteiden osalta.
Keski-Uudenmaan ympäristölautakunta (§77/2010) on hyväksynyt 19.8.2010 Savuhovi Oy:n liha-alan laitokseksi, jossa saa valmistaa lihavalmisteita. Keski-Uudenmaan ympäristölautakunta hyväksyi § 143/10.12.2013 laitoksen toiminnan olennaisen muutoksen koskien raakalihavalmisteiden valmistusta sekä lihavalmisteiden välitystä ja § 140/4.10.2014 koskien tilojen muutoksia.§ 81/13.6.2017 Keski-Uudenmaan ympäristölautakunta on hyväksynyt latoksen olennaisen muutoksen koskien yhdistelmäelintarvikkeiden valmistusta n. 35 000 kg/v. Tuolloin laitos on ilmoittanut raakalihavalmisteiden määräksi 35 000 kg/v ja lihavalmisteiden määräksi 650 000 kg/v.
25.6.2018 saapuneessa hakemuksessa haetaan hyväksyntää toiminnan muutokselle, joka koskee raakalihavalmisteiden valmistuksen lisäämistä 90 000 kg vuosittaiseksi tuotantomääräksi ja tilojen muuttamista toiminnan laajuutta vastaavaksi. Raakalihavalmisteiden valmistukselle ja pakkaamiselle on kunnostettu tilat kutterihuoneen yhteyteen purkamalla mauste- ja suolihuoneet ja laajentamalla tuotantotila niiden alueelle. Raakalihavalmisteet ja makkaramassa valmistetaan samoissa tiloissa ajallisesti erotettuna.
Laitoksessa on erilliset tilat vastaanotolle, raaka-aineiden ja pakkaustarvikkeiden säilytykselle, massojen valmistukselle, tuotteiden kypsentämiselle, jäähdyttämiselle, kypsien tuotteiden siivutukselle ja pakkaamiselle, raakalihatuotteiden valmistukselle ja pakkaamiselle, lähettämölle sekä jätteiden asianmukaiselle säilyttämiselle. Kulkureitit on suunniteltu siten, että korkean hygienian tilat eivät risteä muun toiminnan kanssa. Laitoksen yhteydessä on yrityksen toimisto ja tehtaanmyymälä.
Huoneiston kokonaispinta-ala on 1100 m². Seinät ovat maalattua peltielementtiä ja lattia akryylibetonia.
Huoneiston ilmanvaihto on koneellinen ja valaistus tarkoituksenmukainen.
Elintarvikkeiden säilytys- ja varastotilat sekä elintarvikkeiden käsittelyyn käytettävät välineet, laitteet ja muu kalusto ovat riittävät ja tarkoituksenmukaiset sekä helposti puhtaana pidettävät.
Tuotantotiloissa on riittävä määrä erillisiä käsienpesupisteitä. Laitoksessa on erillinen astianpesutila.
Laitoksessa on erilliset vesipisteellä, kaatoaltaalla, kuivaustelineellä ja säilytyshyllyillä varustetut siivouskomerot. Laitoksessa on omat siivousvälinevarastot massanvalmistukseen, neutraalille alueelle sekä sosiaali- ja toimistotiloille.
Henkilökuntaa varten on pukuhuoneet naisille ja miehille. Pukuhuoneiden yhteydessä on suihkutilat ja käsienpesupisteellä varustettu wc, joka avautuu pukuhuoneeseen.
Kiinteistö kuuluu kaupungin vesijohto- ja viemäriverkostoon. Kiinteistö on liittynyt järjestettyyn jätehuoltoon. Eläinperäinen jäte säilytetään ja käsitellään sivutuotelainsäädännön mukaisesti.
Laitos toimii ensisaapumispaikkana.
Lausuntoja muilta viranomaisilta ei ole pyydetty
Laitoksen tilat on tarkastettu 27.6.2018.
Laitoksessa noudatetaan toimijan laatimaa omavalvontasuunnitelmaa, joka on tarkoitukseen sopiva. Omavalvontasuunnitelma sisältää HACCP:n mukaisen riskinarvioinnin ja sen pohjalta laaditun valvontasuunnitelman. Lisäksi suunnitelmassa on vaaditut tukijärjestelmät mm. vastaanottotarkastus, lämpötilavalvonta, näytteenotto, siivousohjelma, ohjelma henkilökunnan hygieniasta, tuhoeläintorjunta, jätehuolto, eläinperäisten sivutuotteiden käsittely, takaisinvetosuunnitelma ja kunnossapito-ohjelma.
Toimijan kuuleminen
Toimijaa ei ole kuultu, koska päätökseen ei ole tarpeen asettaa ehtoja.
Asian vireilläolosta ilmoittaminen ja muiden kuulemiset
Hallintolain (434/2003) 34 §:n 2. momentin 5. kohdan mukaan hakemuksen vireilläolosta ei ole ilmoitettu ja asianosaisia ei ole kuultu, koska toiminnasta ei aiheudu ympäristöön terveyshaittaa, eikä päätökseen ole tarpeen asettaa ehtoja ja kuuleminen on tämän vuoksi tarpeetonta.
hyväksyy Elintarvikelain 15 §:n mukaan Savuhovi Oy:n, laitosnumero 2940, osoitteessa Koivunoksa 9, Kerava, hakemuksen mukaisen toiminnan muutoksen
toteaa, että Savuhovi Oy:n laitosnumero 2940, osoitteessa Koivunoksa 9, Kerava hyväksyntä kattaa tällä hetkellä seuraavat toiminnot:
lihavalmisteiden valmistus (650 000 kg/v)
raakalihavalmisteiden valmistus (90 000 kg/v)
lihavalmisteiden kuumentaminen, lämminsavustus ja kylmäsavustus
täyssäilykkeiden valmistus
lihavalmisteiden viipalointi ja siivutus
lihan ja lihavalmisteiden pakkaaminen ja varastointi
lihavalmisteiden välitys
yhdistelmäelintarvikkeiden valmistus (35 000 kg/v)
omavalvontaan liittyvät asiakirjat on pidettävä ajan tasalla ja nähtävillä valvontaa varten
Toiminnan edellytykset on järjestetty hakemuksen mukaan ja tarkastuksessa tehtyjen havaintojen perusteella siten, että ne täyttävät elintarvikelain vaatimukset. Esitetty omavalvontasuunnitelma on toiminnan laatuun ja laajuuteen nähden riittävä.
Elintarvikelain 15 §:n mukainen hakemus liitteineen, saapunut Keski-Uudenmaan ympäristökeskukseen 25.6.2018. Tarkastuspöytäkirja 27.6.2018 tehdyltä tarkastukselta.
Elintarvikehuoneiston hyväksymistä koskevasta päätöksestä peritään Keski-Uudenmaan ympäristökeskuksen ympäristöterveydenhuollon maksutaksan mukaisesti 500 euron maksu (elintarviketuotantolaitos, 100 - 1000 m2).
Euroopan parlamentin ja neuvoston asetus (EY) N:o 852/2004 elintarvikehygieniasta 4 artikla ja Liite II,
Euroopan parlamentin ja neuvoston asetus (EY) N:o 853/2004
Euroopan parlamentin ja neuvoston asetus (EY) N:o 882/2004
Elintarvikelaki 23 / 2006,
Valtioneuvoston asetus elintarvikevalvonnasta 420/2011
MMM asetus laitosten elintarvikehygieniasta 795/2014,
Hallintolaki 434/2003 § 43 mom 3,
Kuntalaki 410/2015 11 luku § 134,
Päätös on voimassa toistaiseksi. Toimintaa ei saa muuttaa olennaisesti ennen kuin toimija on hakenut muutokselle hyväksyntää ja muutos on hyväksytty kunnan elintarvikevalvontaviranomaisessa. Toiminnan lopettamisesta tai keskeyttämisestä on tehtävä ilmoitus Keski-Uudenmaan ympäristökeskukseen
Miia Suurkuukka poistui kokouksesta tämän pykälän käsittelyn jälkeen.
Savuhovi Oy, Koivunoksa 9, 04200 Kerava; lähetetään tiedoksi Elintarviketurvallisuusvirasto Evira, Elintarviketurvallisuusosasto, Mustialankatu 3, 00790 Helsinki ja Etelä-Suomen aluehallintovirasto, PL 150, 13101 Hämeenlinna
Täydennysilmoitus liha-alan laitoksen hyväksymisestä, olennainen muutos 26.6.2018.pdf (pdf, 230 kt)
Kulkureitit Savuhovi Oy Kerava.pdf (pdf, 132 kt)
Tarkastuspöytäkirja elintarvikelaki Savuhovi Oy Kerava 27.6.2018.pdf (pdf, 756 kt)
Liha-alan laitoksen hyväksyminen ja olennaninen muutos 25.6.2018.pdf (pdf, 2328 kt)
§ 68 Kokouksen laillisuus ja päätösvaltaisuus
§ 69 Pöytäkirjan tarkastus
§ 70 Mäntsälän järvien veden laatu vuosina 2016-2017
§ 71 Terveydensuojelulain mukainen määräyksen antaminen ja kuuleminen As Oy Keravan Nissilänpiha 9-11 Kerava
§ 72 Elintarvikelain mukainen hakemus, laitoksen toiminnan olennainen muutos Ab Chipsters Food Oy Kerava
§ 74 YIT Infra Oy, maa-aineslupa, Focus-alue, Tuusula, vastine hallinto-oikeudelle
§ 75 Vastine korkeimmalle hallinto-oikeudelle, jätelain mukainen siivousmääräys, Soukkio, Mäntsälä
§ 76 Lujabetoni Oy, ympäristölupa ja aloituslupa, Järvenpää
§ 77 Hernemäen tiehoitokunta, vesilain mukainen hakemus ojan tekemisestä toisen maalle, Tuusula
§ 78 Keski-Uudenmaan ympäristökeskuksen talousarvio 2019 ja toimintasuunnitelma 2019-2023
§ 79 Keski-Uudenmaan ympäristökeskuksen palvelusopimus 2019-2021
§ 81 Muut asiat